આફ્રિકામાં પણ ૧૯૧૦ પછી સૌથી ગરમ સપ્ટેમ્બર મહિનો રહ્યો હતો. રશિયાને બાકાત કરતાં એશિયાનો મોટોભાગ પણ સરેરાશ તાપમાન કરતાં ગરમ રહ્યો હતો. બહરીનમાં તો ૧૯૦૨ પછી સૌથી ગરમ સપ્ટેમ્બર જોવા મળ્યો હતો. ઑસ્ટ્રેલિયાના ઘણાખરાં હિસ્સામાં પણ સરેરાશ કરતાં વધુ તાપમાન હતું. ઑસ્ટ્રેલિયામાં ૨૨ સપ્ટેમ્બર સૌથી ગરમ દિવસ હોવાનું નોંધાયું હતું. ઑસ્ટ્રેલિયામાં વરસાદ પણ સૌથી ઓછો નોંધાયો છે. ગત સપ્ટેમ્બરમાં ૧૮૮૨ પછી સૌથી ઓછો વરસાદ ઑસ્ટ્રેલિયામાં પડ્યો હતો.